โทจิงิ (เมือง)

**โทจิงิ** () เป็นนครที่ตั้งอยู่ในจังหวัดโทจิงิ ในทางตอนเหนือของภูมิภาคคันโตของประเทศญี่ปุ่น มีขนาดพื้นที่ทั้งหมด  มีจำนวนประชากร ณ วันที่ 1 พฤศจิกายน ค.ศ. 2024 ประมาณ 150,051 คน ความหนาแน่นของประชากร 453 คนต่อตารางกิโลเมตร ในตัวเมืองโทจิงิยังคงมีวัดเก่าแก่ ร้านค้าแบบดั้งเดิม และ*[[Kura (storehouse)|คูระ]]* (โกดังสินค้าแบบดั้งเดิมของญี่ปุ่น) จำนวนมาก เนื่องจากได้รับความเสียหายน้อยจากช่วงสงครามโลกครั้งที่สอง เมืองโทจิงิเคยเป็นที่ตั้งศาลากลางจังหวัดโทจิงิมาตั้งแต่ ค.ศ. 1871 แต่ได้ย้ายมาตั้งในเมืองอุตสึโนมิยะเมื่อ ค.ศ. 1884

## ภูมิศาสตร์
นครโทจิงิตั้งอยู่ในพื้นที่ทางใต้สุดของจังหวัดโทจิงิ มีอาณาเขตทางทิศใต้ติดกับจังหวัดไซตามะ ทิศตะวันออกเฉียงใต้ติดกับจังหวัดอิบารากิ ทิศตะวันตกเฉียงใต้ติดกับจังหวัดกุมมะ นครโทจิงิตั้งอยู่ทางตอนเหนือของที่ราบคันโต มีเทือกเขาทอดยาวในพื้นที่ทางตอนเหนือของเมือง มีแม่น้ำโทมาวะไหลผ่านใจกลางเมือง แม่น้ำโอชิงาวะไหลผ่านทางทิศตะวันออก และแม่น้ำวาตาราเซะไหลผ่านทางทิศใต้ บริเวณที่แม่น้ำทั้งสามสายนี้บรรจบกันคืออ่างเก็บน้ำยานากะ (อ่างเก็บน้ำวาตาราเซะ) ซึ่งใช้สำหรับเล่นเรือใบและวินด์เซิร์ฟ เมืองนี้ได้รับการกำหนดให้เป็นพื้นที่ชุ่มน้ำแรมซาร์เมื่อเดือนมิถุนายน ค.ศ. 2012

### เทศบาลข้างเคียง
thumb|left|จุดติดต่อระหว่างจังหวัดโทจิงิ-กุมมะ-ไซตามะ

* จังหวัดอิบารากิ
** นครโคงะ
* จังหวัดกุมมะ
** เมืองอิตากูระ
* จังหวัดไซตามะ
** นครคาโซะ
* จังหวัดโทจิงิ
** นครคานูมะ
** เมืองมิบุ
** เมืองโนงิ
** นครโอยามะ
** นครซาโนะ
** นครชิมตสึเกะ

### ภูมิอากาศ
นครโทจิงิมีภูมิอากาศแบบชื้นภาคพื้นทวีป (การแบ่งเขตภูมิอากาศแบบเคิพเพิน *Cfa*) มีลักษณะเด่นคือมีฤดูร้อนที่อบอุ่น และฤดูหนาวที่หนาวเย็น มีหิมะตกหนัก อุณหภูมิเฉลี่ยทั้งปีของนครโทจิงิอยู่ที่ 14.2&nbsp;°C ปริมาณน้ำฝนเฉลี่ยทั้งปีอยู่ที่ 1325&nbsp;มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดเฉลี่ยอยู่ในเดือนสิงหาคม อยู่ที่ประมาณ 26.5&nbsp;°C และต่ำสุดในเดือนมกราคม อยู่ที่ประมาณ 2.9&nbsp;°C

## สถิติประชากร
ตามข้อมูลสำมะโนประชากรของญี่ปุ่น ประชากรของนครโทจิงิค่อนข้างคงที่ในช่วง 50 ปีที่ผ่านมา

## ประวัติศาสตร์
ในยุคเอโดะ เมืองโทจิงิมีความเจริญรุ่งเรืองเนื่องด้วยที่ตั้งริมแม่น้ำอูซูมาวะ ซึ่งเชื่อมต่อกับแม่น้ำโทเนะไปยังเอโดะ เหล่าทูตที่ทางราชสำนักส่งมายังศาลเจ้าและวัดต่าง ๆ ในนิกโก จะใช้เมืองโทจิงิเป็นที่พักก่อนเดินทางผ่านเส้นทางเรเฮอิชิไปยังนิกโก พื้นที่ส่วนใหญ่ของเมืองโทจิงิเคยเป็นดินแดนเท็นเรียวซึ่งเป็นที่ดินอยู่ภายใต้การควบคุมโดยตรงของโชกุนโทกูงาวะ และเคยมีอาณาเขตศักดินาฟูกิอาเกะซึ่งเป็นพื้นที่เล็ก ๆ ตั้งอยู่ในพื้นที่ของเมืองโทจิงิในปัจจุบันด้วย

หลังจากการปฏิรูปเมจิและการก่อตั้งจังหวัดโทจิงิ เมืองโทจิงิเป็นเมืองศูนย์กลางการปกครองของจังหวัดมาตั้งแต่ ค.ศ. 1871 จนกระทั่งย้ายไปยังเมืองอุตสึโนมิยะเมื่อ ค.ศ. 1884 และในวันที่ 1 เมษายน ค.ศ. 1937 เมืองโทจิงิได้รับการยกฐานะเป็นนคร

ในวันที่ 30 กันยายน ค.ศ. 1954 เมืองโทจิงิได้ควบรวมหมู่บ้านโอมิยะ มินางาวะ ฟูกิอาเกะ และเทราโอะ (ทั้งหมดมาจากอำเภอชิมตสึงะ) เข้ามาเป็นส่วนหนึ่ง ต่อมาได้รวมเอาหมู่บ้านโคโอ (จากอำเภอชิมตสึงะ) เข้ามาด้วยเมื่อวันที่ 31 มีนาคม ค.ศ. 1957 นครโทจิงิได้จัดเทศกาลภาพยนตร์ครั้งแรกที่มีชื่อว่า *คูราโนมาจิคาโดะ* หรือ "เทศกาลภาพยนตร์เอโซ" ตั้งแต่วันที่ 5–8 ตุลาคม ค.ศ. 2007

เมื่อวันที่ 29 มีนาคม ค.ศ. 2010 นครโทจิงิได้ควบรวมเมืองฟูจิโอกะ โอฮิระ และสึงะ (จากอำเภอชิมตสึงะ) เข้ามาเป็นส่วนหนึ่ง ต่อมาได้รวมเอาเมืองนิชิกาตะ (จากอำเภอคามิตสึงะ) เมื่อวันที่ 1 ตุลาคม ค.ศ. 2011 และเมืองอิวาฟูเนะ (จากอำเภอชิมตสึงะ) เมื่อวันที่ 5 เมษายน ค.ศ. 2014

## การเมืองการปกครอง
thumb|left|ศาลาว่าการนครโทจิงิ

นครโทจิงิมีการปกครองในรูปแบบนายกเทศมนตรี-สภา โดยมีนายกเทศมนตรีมาจากการเลือกตั้งโดยตรง และมีสภานครเป็นฝ่ายนิติบัญญัติระบบสภาเดียว มีสมาชิกจำนวน 30 คน ในแง่ของการเมืองระดับจังหวัด นครโทจิงิเป็นเขตเลือกตั้งที่ให้สมาชิกสภาจังหวัดโทจิงิจำนวน 4 คน และในแง่ของการเมืองระดับชาติ นครโทจิงิถูกแบ่งออกเป็นเขตเลือกตั้ง 3 เขต ได้แก่ เขตที่ 2, เขตที่ 4 และเขตที่ 5 ของจังหวัดโทจิงิ ในการเลือกตั้งสมาชิกสภาผู้แทนราษฎร ซึ่งเป็นสภาล่างของรัฐสภาญี่ปุ่น

## เศรษฐกิจ
นครโทจิงิเป็นศูนย์กลางการค้าของเมืองและหมู่บ้านที่อยู่โดยรอบและมีเศรษฐกิจท้องถิ่นแบบผสมผสาน โดยมีอุตสาหกรรมหลัก ได้แก่ การแปรรูปอาหาร ชิ้นส่วนยานยนต์ และการผลิตเบา บริษัทอีซูซุมีโรงงานตั้งอยู่ในนครโทจิงิมาตั้งแต่ ค.ศ. 1961 และเมื่อ ค.ศ. 2010 เมืองนี้มีจำนวนครัวเรือนเกษตรกรมากที่สุดในจังหวัด

## การศึกษา
นครโทจิงิมีโรงเรียนประถมศึกษา 29 แห่ง และโรงเรียนมัธยมศึกษาตอนต้น 15 แห่งที่สังกัดเทศบาลนครโทจิงิ มีโรงเรียนมัธยมศึกษาตอนปลาย 8 แห่งที่สังกัดคณะกรรมการการศึกษาจังหวัดโทจิงิ และทางจังหวัดยังเปิดโรงเรียนการศึกษาพิเศษสำหรับผู้พิการอีก 1 แห่งในนครโทจิงิ นอกจากนี้ ยังมีวิทยาลัยโคกูงากูอิงโทจิงิ () ซึ่งเป็นวิทยาลัยระดับอนุปริญญาเอกชน

## การขนส่ง
### รถไฟ
* 20px บริษัทรถไฟญี่ปุ่นตะวันออก (JR East): สายเรียวโม
** สถานี:  –  – 
* 40px รถไฟโทบุ: สายนิกโก
** สถานี:  –  –  –  –  –  –  – 
* 40px รถไฟโทบุ: สายอุตสึโนมิยะ
** สถานี:  –  – 

### ทางหลวง
*  - ทางแยกต่างระดับซาโนะ-ฟูจิโอกะ, ชุมทางต่างระดับอิวาฟูเนะ, ทางแยกต่างระดับโทจิงิ, ชุมทางต่างระดับโทจิงิ-สึงะ, จุดพักรถสึงะ-นิชิกาตะ
*  - ชุมทางต่างระดับอิวาฟูเนะ, ชุมทางต่างระดับโทจิงิ-สึงะ, ทางแยกต่างระดับสึงะ
* 
* 

## สิ่งที่น่าสนใจในท้องถิ่น
* เสียงกบต้นไม้ในอาจิไซซากะ ภูเขาโอฮิระซังในนครโทจิงิ ได้รับการกำหนดให้เป็นหนึ่งใน 100 ภูมิทัศน์เสียงแห่งญี่ปุ่นโดยกระทรวงสิ่งแวดล้อม
* *คูระ* โกดังสินค้าแบบดั้งเดิม
* เทศกาลฤดูใบไม้ร่วงโทจิงิ เดือนพฤศจิกายน
* พิพิธภัณฑ์ขิงโทจิงิ


Storehouse along Uzuma river,tochigi-city,japan.jpg|*คูระ* โกดังสินค้าแบบดั้งเดิมในนครโทจิงิ
Tochigi autumn festival,festival car of Yorozucho1-2-3chome,tochigi city,japan.jpg|เทศกาลฤดูใบไม้ร่วงโทจิงิ เดือนพฤศจิกายน
New Ginger Museum.jpg|พิพิธภัณฑ์ขิงโทจิงิ


## เมืองพี่น้อง
*  เอวันส์วิลล์ รัฐอินดีแอนา สหรัฐอเมริกา

## บุคคลที่มีชื่อเสียง
* นามิเฮ โอไดระ - ผู้ก่อตั้งฮิตาชิ

## อ้างอิง

## แหล่งข้อมูลอื่น

*  


หมวดหมู่:นครในจังหวัดโทจิงิ